Mogens Nørgård Pedersen (KRF), 2003-10-24:
Hidtil har udviklingen på fødevareområdet gået fra jord til bord, fra bondens mark til forbrugerens bord.
Det må vi gøre alt, hvad vi kan for at forhindre. Derfor er jeg glad for, at vi har mulighed for her at diskutere, hvordan vi kan få bedre og mere sunde fødevarer, og hvordan vi kan øge forbruget af sunde fødevarer i befolkningen. Generelt kommer den fødevarepolitiske redegørelse bredt omkring de relevante emner på området.
Det er positivt, at fødevarepolitikken tager udgangspunkt i en helhedsorienteret indsats, der går fra produktion af fødevarer til forbrugernes bord.
Jeg er enig med ministeren i, at fedme er et voksende problem, hvor vi skal have gjort en ekstra indsats.
Regeringens indsats fokuserer på øget oplysning om en mere sund kost.
Jeg er også enig med ministeren i, at oplysning er et vigtigt indsatsområde.
Det er også rigtigt at tage fat på at forbedre børns sundhed, sådan som ministeren lægger op til i redegørelsen.
Vi må også ind at gøre en ekstra indsats i forhold til
de personer, der er blevet overvægtige, bl.a. ved at arbejde mere med at tilbyde overvægtige motion og omlægning af kostvaner som led i deres behandling.
Jeg fornemmer, at vi er enige med regeringen i, at en sund kost først og fremmest sikres via almindelige sunde fødevarer, og at tilsætning af næringsstoffer i fødevarer kun skal ske i yderst få tilfælde, som f.eks. tilsætning af jod i salt.
Nu tyder meget på, at EU vil liberalisere salget af berigede fødevarer i Danmark.
Det er vi i Kristeligt Folkeparti meget imod.
Man øger kun problemerne med fedme, hvis man f.eks. tilsætter vitaminer til slik.
Manglende vitaminer er nemlig ikke hovedproblemet for danskere, men derimod et for højt forbrug af fedt og sukker.
Hvis man begynder at markedsføre slik som sunde fødevarer, giver det folk en falsk følelse af, at det er sundt at spise slik.
Det kan føre til øget forbrug af slik og større problemer med fedme.
Jeg håber meget, at ministeren vil gøre alt, hvad der er muligt for at spænde ben i EU for salg af berigede fødevarer.
Jeg kunne tænke mig at høre fra ministeren, hvordan sagen med harmonisering af regler for salg af berigede fødevarer står i EU.
Ministeren nævner i redegørelsen, at der er sket store fremskridt inden for bekæmpelse af bakterier i fødevarer, f.eks. salmonella.
Det er positivt, at der efter et sejt træk over flere år, er sket et fald i tilfælde af bakterier i fødevarer.
Det skyldes, at der ikke afsættes nok midler til at gennemføre en effektiv fødevarekontrol.
I de kommende år er det vigtigt, at fødevarekontrollen prioriteres højt.
Forbrugerne må have sikkerhed for, at de fødevarer, de køber i butikkerne, er i orden.
Kristeligt Folkeparti mener, at der er opnået gode resultater med smileyordningen.
Vi kan også tilslutte os, at regeringen nu vil offentliggøre smileyen på internettet.
Det giver forbrugerne mulighed for at handle i butikker, hvor fødevaresikkerheden er højest.
Men når smileyerne offentliggøres på internettet, er det så meget desto vigtigere, at ordningen administreres på et ordentligt grundlag, så ingen butikker uberettiget blivet hængt ud i offentligheden. Når det gælder fødevareregionernes administration af smileyordningen, er der stor forskel på, hvor mange påbud, bøder der udstedes.
En undersøgelse fra landets fødevareregioner viser, at knap 9 pct. af kontrolbesøgene i Viborg Amt førte til sur eller halvsur smiley
, mens det kun var tilfældet i 1 pct. af tilfældene i Århus.
Det tyder på, at der er behov en mere ensartet administration af ordningen i fødevareregionerne.
Det må være sådan, at ordningen administreres nogenlunde ens, uanset hvor i landet man bor.
Den fødevarepolitiske redegørelse har et lille afsnit
Der nævnes, at der skal fastsættes klare regler for sameksistens mellem forskellige produktionsformer med og uden GMO.
Jeg må sige, at Kristeligt Folkeparti er lodret imod regeringens holdning i denne sag.
Sameksistensen betyder, at vi nu skal acceptere GMO-afgrøder i Danmark.
Kristeligt Folkeparti mener i stedet, at dansk landbrug og regeringen skal indgå en frivillig aftale om ikke at bruge genmodificeret såsæd på dansk jord.
Det er et problem, at de foreslåede afstandszoner mellem GMO-afgrøder og andre afgrøder, ikke er prøvet i praksis.
Det er uvist, hvilken effekt dette vil få for arveanlæggene i den danske flora.
I den sag mener vi, at usikkerheden skal komme miljøet til gode.
Det er vigtigt at sikre en solid forskningsindsats på fødevareområdet.
Deri er vi enige med regeringen.
Regeringen vil samle forskningsindsatsen på området.
Begrundelsen er at styrke forskningsindsatsen, men samtidig reducerer man de samlede forsknings- og innovationsbevillinger på jordbrugs- og fødevareområdet med 76 mio. kr. fra 2003 til 2004.
Vi kan frygte, at denne samlede forskningsindsats på området vil blive forringet. Og så har der også i dag været talt en del om sunde og usunde fødevarer.
Det er jo sådan med ordet sund, at det kan gradbøjes: sund, sundere, sundest.
Og der skal ikke være nogen tvivl om, at i Kristeligt Folkeparti går vi ind for de sundeste fødevarer.
Forleden hørte jeg godt nok en udtale sig om, at frugt, der var sprøjtet med pesticider, var sundere at spise end ikke at spise frugt.
Så der er mange måder, som man kan koble tingene sammen på.
Sund, sundere, sundest?
Ja, det sundeste, tak.